Μελίγκοβα Αιτωλοακαρνανίας

Η Μελίγκοβα είναι ορεινό χωριό της Αιτωλοακαρνανίας στην περιοχή του Θέρμου σε υψόμετρο 550 μέτρων.

Γεωγραφία - Ιστορία 
Η Μελίγκοβα βρίσκεται βορειοανατολικά της λίμνης Τριχωνίδας σε βουνοπλαγιά του όρους Παναιτωλικό. Στα ανατολικά της περνά ο χείμαρρος Ξερόρεμα που καταλήγει στον Εύηνο ποταμό και μέσα από τον οικισμό διέρχεται η επαρχιακή οδός Θέρμου - Αργυρού Πηγαδιού. Απέχει 44 χλμ. ανατολικά από το Αγρίνιο, 14,5 χλμ. βoρειοανατολικά από το Θέρμο και 4 χλμ. νοτιοανατολικά από το Νεροχώρι. Το χωριό αναφέρεται την εποχή της τουρκοκρατίας και ο λαογράφος Δημήτριος Λουκόπουλος το έχει καταγράψει στο βιβλίο του "Θέρμο και Απόκουρο" ως συνοικισμό της κοινότητας Νεροχωρίου. Υπάρχουν δύο εκκλησίες: του Αγίου Γεωργίου και της Αγίας Παρασκευής που πανηγυρίζει κάθε χρόνο στις 26 Ιουλίου και συγκεντρώνει πολύ κόσμο της γύρω περιοχής.

Διοικητικά 
Το 1928 με ΦΕΚ 176Α-29/08/1928 αποσπάσθηκε από την κοινότητα Δρυμώνος και το διάστημα 1979 με 1984 υπήρξε έδρα της τότε κοινότητας Νεροχωρίου. Σύμφωνα με το σχέδιο Καλλικράτης, μαζί με το Νεροχώρι και τα Μισάμπελλα αποτελούν τη τοπική Κοινότητα Νεροχωρίου που υπάγεται στο δήμο Θέρμου και σύμφωνα με την απογραφή του 2011 έχει πληθυσμό 67 μόνιμους κατοίκους.

Εξωτερικοί σύνδεσμοι 

 Πολιτιστικός σύλλογος "Φίλοι της Αγίας Παρασκευής"

Παραπομπές

Χωριά του νομού Αιτωλοακαρνανίας
Δήμος Θέρμου